
సంక్షోభం పరిష్కారం కాకుంటే తీవ్ర చర్యలు: రాజ్నాథ్ న్యూఢిల్లీ, జనవరి 19 (ఆంధ్రజ్యోతి): నాగా ప్రజలు చేపట్టిన ఆర్థిక దిగ్బంధనను తక్షణం పరిష్కరించాలని మణిపూర్ ముఖ్యమంత్రి ఓక్రం ఇబోబి సింగ్కు కేంద్ర హోం మంత్రి రాజ్నాథ్సింగ్ సూచించారు. నవంబరు 1న మొదలైన ఈ స్తంభన కారణంగా ఇంఫాల్, ఇతర ప్రాంతాలకు వాహనాల రాకపోకలు ఆగిపోయాయి. ఆర్థిక దిగ్బంధనం పరిష్కారం కాకపోవటంతో మార్చి 4, 8 తేదీల్లో జరగాల్సిన అసెంబ్లీ ఎన్నికల ఏర్పాట్లపైనా ప్రభావం పడుతోంది. పరిస్థితిని చక్కదిద్దేందుకు కేంద్ర హోం శాఖ నాగా వర్గం ప్రజలు, సంస్థలకు నేతృత్వం వహిస్తున్న యునైటెడ్ నాగా కౌన్సిల్ ప్రతినిధులు, రాష్ట్ర ప్రభుత్వంతో డిసెంబరు 22న సమావేశం ఏర్పాటు చేయగా రాష్ట్ర ప్రభుత్వం డుమ్మా కొట్టింది. దీంతో ఢిల్లీ రావాల్సిందిగా సీఎం ఇబోబి సింగ్ను రాజ్నాథ్ కోరారు. గురువారం ఢిలీ ్లలో వారి భేటీ జరిగింది. నిత్యావసరాల కో సం ప్రజలు అల్లల్లాడిపోతున్నారని, తక్షణం దీన్ని చక్కదిద్దాలని సీఎంను ఆదేశించారు. లేని పక్షంలో కేంద్రమే జోక్యం చేసుకుని చర్యలు తీసుకుంటుందని స్పష్టం చేశారు.

sankshobham parishkaaram kakunte teevra charyalu: rajnath newdhilly, janavari 19 (aandhrajyoti): naga prajalu chepattina aardhika digbandhananu takshanam parishkarinchaalani manipur mukhyamantri okram ibobi singku kendra homem mantri rajnathsing suuchimchaaru. navambaru 1na modalaina ee stambhana kaaranamgaa infal, itara praantaalaku vahanala rakapokalu aagipoyayi. aardhika digbandhanam parishkaaram kakapovatamto marchi 4, 8 tedeello jaragaalsina assembley ennikala erpatlapaina prabhaavam padutondi. paristhitini chakkadiddenduku kendra homem saakha naga vargam prajalu, samsthalaku netrutvam vahistunna unaited naga counsil pratinidhulu, rashtra prabhutvamto disembaru 22na samavesam erpaatu cheyagaa rashtra prabhutvam dumma kottindi. deentho dhilli ravalsindiga cm ibobi singnu rajnath koraru. guruvaram dhilee llolo vaari bheti jarigindi. nityaavasaraala koo sam prajalu allalladipotunnara, takshanam deenni chakkadiddaalani cmnu aadesinchaaru. laeni pakshamlo kendrame jokyam chesukuni charyalu teesukuntundani spashtam chesaru.